
Tárgy: Beszámoló a tanyagondnok 2025.évi tevékenységéről                                             
Előterjesztő: Orbán Zsolt polgármester és Berekméry Zoltán tanyagondnok
Előadó: Berekméry Zoltán tanyagondnok

A tanyagondnoki szolgálat célja a hátrányos helyzetű, szolgáltatáshiányos kistelepülések és tanyák esélyegyenlőségének növelése, az ott élők életfeltételeinek javítása, a közszolgáltatásokhoz való hozzájutás és a szociális alapellátások kiépítésének elősegítése, a települések szolgáltatási funkcióinak bővítése, közösségfejlesztés, valamint a jobb életminőség elérése.
A tanyagondnoki szolgálat
közvetlen, személyes szolgáltatásokat, valamint
az önkormányzati feladatok megoldását segítő, közvetett szolgáltatásokat végez.
A szolgáltatás igénybevételére jogosultak köre: a település külterületén és egyéb belterületén életvitelszerűen tartózkodó lakosság, rászorultság, kor, egészségi állapot, szociális vagy egyéb tényezőkre tekintet nélkül.
A tanyagondnoki szolgáltatás valamennyi eleme térítésmentes.

A tanyagondnok kiemelt feladata a külterületi igénybevevők részére a napi egyszeri meleg étel éthordóban történő házhoz szállítása. A tanyagondnok ezt a feladatot szóban vagy írásban jelzett igények alapján látja el. Kapcsolódó feladata a szolgáltatást igénybe vevőkkel való beszélgetés során a további alapellátási igények felmérése és továbbítása a fenntartó felé
A feladat három fő területet érint: 
a betegek háziorvoshoz és egyéb egészségügyi intézménybe szállítását valamint a gyógyszerek kiváltását, illetve a gyógyászati segédeszközök beszerzését.
A tanyagondnoki szolgálat alapfeladata, hogy a külterületen élő betegek minél gyorsabban jussanak el a megfelelő orvoshoz, jussanak gyógyszereikhez.
A szállítási feladatot igény szerint kell ellátni. A településen kívüli betegszállítás esetén alkalmazkodni kell a rendelési időkhöz és a betegek számára előírt időpontokhoz. A fertőző betegek szállításánál különösen körültekintően kell eljárni. A tanyagondnok a betegszállítás tekintetében kompetenciáját nem lépheti át, a sürgősségi betegszállítást nem helyettesítheti. Kizárólag járóbeteg-szállítást végezhet, kivéve, ha a mentő kihívására vagy megérkezésére nincs lehetőség.
A receptek kiváltása és a gyógyszerek időben történő házhoz szállítása nagy segítség a betegeknek, a háziorvossal és a gyógyszertárral való jó munkakapcsolat esetén zökkenőmentessé tehető. Itt külön figyelni kell arra, hogy a gyógyszerek név szerint kerüljenek külön csomagolásra, és az elszámolás is pontos legyen, a vásárlást nyugtával kell igazolni.
A betegszállítás mellett az egészségügyi dolgozók szállításában történő közreműködés is lehet feladat, amennyiben az a településen másképp nem megoldható (pl. védőnő, házi ápoló) szállítása.
2021-ben indított  heti egyszeri boltjáratott, mely minden hét szerda napján délután Tolnára,  a Penny Marketbe megy, és mindenki aki akar bevásárolhat. 2025-ben heti átlagban 1-3 fő jelentkezett bevásárlásra.
Részletezném a 2025-ben szállított személyek számát havi bontásban:


	Hónap/személyek
	Kórházba, vérvételre
	Egyéb szállítás
	összesen
	szoc.ebéd/fő

	Január
	9
	5
	14
	18-19

	Február
	8
	7
	15
	17-18

	Március
	12
	6
	18
	16-18

	Április
	10
	7
	17
	16-17

	Május
	9
	5
	14
	      13-15

	Június
	7
	8
	15
	15-16

	Július
	6
	10
	     16
	19-21

	Augusztus
	8
	5
	13
	20-21

	Szeptember
	8
	4
	12
	      18-19

	Október
	3
	4
	7
	17-18

	November
	        8
	2
	10
	18

	December
	4
	6
	10
	17-19

	ÖSSZESEN
	92
	69
	161
	


 
egyéb szállítás alatt( óvodai, hivatali, temetési, anyagbeszerzési) értendők…..


Napi szinten viszek szoc. étk. -ben ebédet napi 1 szer, tavaly (20-23db)  volt ami idén nem nagyon változott, inkább az állandósulás ami érzékelhető (13-21db) kértek étkeztetést, mint az táblázat mutatja. Az évre elosztva többen és tovább veszik igénybe.

Az előző évhez viszonyítva  közel azonos  mennyiségben  igényeltek  szállítást a tanyagondnoki szolgáltatás keretében. 

	ÉV
	SZÁLLÍTÁS / FŐ
	EGYÉB
	ALKALOM

	2022
	32
	103
	259

	2023
	27
	85
	204

	2024
	24
	84
	196

	2025
	36
	69
	161




Viszont az idősekkel és egyedülállókkal való kapcsolat tartás fokozottabban a munkám része lett. 
A szállítás és a kapcsolattarás továbbra is a hygiéniai szabályok fokozott betartása és betartatása mellett történt.

Továbbra is segítem a nyugdíjas klub, és óvoda  rendezvényeit, kirándulásait.
A mindennapokban figyelem a falu életét, javaslatot teszek, és segítem az esetlegesen elvégzendő feladatokat.
Ezeken felül része a munkámnak az információk közvetítése az emberek és az önkormányzat között.
Reggelente ha van rá időm, ellenőrzöm a fűnyíró gépeket /traktor, fűkasza/ esetleges alkatrészeket, üzemanyagot, olajat beszerzem.
Segítem még az óvoda, iskola karbantartását (téli fagyok elhárítását), valamint az óvodások szállítását is.

2025 ben a Falubusz .:13511km tett meg a szolgálatban.

Alapvető feladatom még a tanyagondnoki busz karbantartása, tisztán tartása, fertőtlenítése, gumik cseréje, és a megfelelő üzemkész állapot fenntartása. 
Úgy gondolom egyre ismertebbé és kedveltebbé vált a szolgáltatás, nagy könnyebbséget jelent az idősek, egyedül állók számára az orvoshoz, gyógyszertárba, bevásárláshoz jutás.

Amennyiben kifogás merülne fel  a munkámmal kapcsolatban, kérem jelezzék a fenntartó képviselője felé.


Fácánkert, 2026.03.26


								Berekméry Zoltán
								    tanyagondnok

